open-index/open-wikipedia-markdown huggingface dataset:
Kroonkiewiet

Die **kroonkiewiet** of **gewone kiewiet** (*Vanellus coronatus*) is 'n middelgroot langbeenwaadvoël wat goed by die Suid-Afrikaanse voorstedelike lewe aangepas het. Hulle broei dikwels op besproeide sportvelde en ander uitgestrekte, oop grasgebiede. Die plaaslike naam *kiewiet* is 'n goeie weergawe van sy roep, wat dikwels in die nag gehoor kan word.

## Voorkoms 
Die kroonkiewiet het 'n swart kroon wat met 'n smal wit streep omsoom is. Die lang, rooi bene onderskei dié spesie van ander kiewiete. Onder die vlerke is groot, wit vere, wat tydens sy vlug waargeneem kan word.

## Gedrag 
Die volwasse voëls is baie beskermend teenoor hul kuikens en eiers, en hulle sal rondom 'n indringer neerduik terwyl hulle hul misnoeë luidrugtig met hul 'kiewiet'-skree te kenne gee. Soms hardloop hulle weg van die nes af om die aandag van indringers af te lei.

## Nes 
Kroonkiewiete maak omtrent geen nes nie, en die eiers word in 'n vlak holtetjie in die grond gelê. Daar word op hul gespikkelde kamoeflering vir beskerming staatgemaak.

## Fotogalery 

Lêer:Vanellus coronatus, br-paar, g, nesgedrag.jpg|'n Ouer se defensiewe gedrag by 'n nes
Lêer:Nesting Crowned Lapwing, Vanellus coronatus at Rietvlei Nature Reserve, South Africa (15490205857).jpg|By 'n nes in Rietvlei-natuurreservaat
Lêer:Vanellus coronatus (nom), nes, Pretoria.jpg|'n Nes met drie eiers
Lêer:Crowned Lapwing (Vanellus coronatus) - Kroon Kiewiet - juveniles - jong voëls.jpg|Jong kroonkiewiete
Lêer:Crowned Plovers (Vanellus coronatus) in flight.jpg|'n Paar in vlug

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Verwysings
Koning Shaka Internasionale Lughawe

duimnael|links|Internasionale verbindings
duimnael|links|Streeksverbindings
Die **Koning Shaka Internasionale Lughawe** (IATA: **DUR**, ICAO: **FALE**) is 'n nuwe internasionale lughawe wat op 30 April 2010 geopen is, sowat 40&nbsp;km noord van Durban langs die N2 naby La Mercy. Die lughawe het die ou Durban Internasionale Lughawe (IATA: DUR, ICAO: FADN) vervang, wat suid van die stad geleë was en te klein geword het om meer passasiers te kon hanteer. Die eerste geskeduleerde vlugte het op 1 Mei 2010 begin, net meer as 'n maand voor die afskop van die FIFA Sokker-Wêreldbekertoernooi in 2010, 'n sporthoogtepunt in Suid-Afrika.

Die lughawe is na die Zoeloekoning Shaka genoem en is die derde besigste lughawe in Suid-Afrika na die O.R. Tambo Internasionale Lughawe in Johannesburg en die Kaapstad Internasionale Lughawe.

Die lughawe is ontwerp deur Osmond Lange Argitekte en Beplanners en het sowat R&nbsp;8&nbsp;miljard gekos om te bou (ongeveer VS$900 miljoen).

Hoewel die groter lughawe gebou is om die gebied se groeiende internasionale dienste te bedien, is dit ook 'n belangrike lughawe vir binnelandse dienste in Suid-Afrika, wat die "Goue Driehoek" tussen Kaapstad Internasionale Lughawe, O.R. Tambo Internasionale Lughawe in Johannesburg en Koning Shaka deur 7 rederye verbind. Koning Shaka was die 9de besigste lughawe in Afrika volgens statistieke vir 2010, ten spyte van die feit dat dit vir die eerste vier maande nog nie oop was nie.

Die grootste vliegtuig wat tans geskeduleerde dienste na KSIL onderneem is die Boeing 777-300ER, met Emirates wat die Doebai—Durbanroete bedryf. Dit ten spyte van die feit dat KSIL se aanloopbaanlengte en terminale ontwerp is om teoreties gereeld groot vliegtuie te hanteer. Die grootste vliegtuie wat KSIL in 2010 aangedoen het, was die Airbus A340s van die Suid-Afrikaanse Lugdiens, vir 'n kort tydperk rondom die 2010 FIFA Wêreldbeker.

Op 27 Januarie 2014 het die wêreld se grootste vliegtuig, 'n Airbus A380-800 van British Airways op KSIL geland, die eerste A380 wat hier sou aandoen. Die vliegtuig is gebruik vir opleiding en het tot 4 Februarie 2014 heelwat vlugte na en van die lughawe onderneem.

In 2013, 2015 en 2016 het Skytrax aangekondig dat Koning Shaka Internasionale Lughawe die beste lughawe in die wêreld was van dié wat onder 5 miljoen passasiers per jaar hanteer het.

## Fotogalery 

Lêer:KSIA-terminal-Aug09.jpg|Die terminaal onder konstruksie op 28 Augustus 2009
Lêer:KSIA-CargoTerminal.jpg|Die vragterminaal
Lêer:KSIA-Departures.jpg|Die passasiersterminaal
Lêer:N2-M65 Durban.jpg|Die N2 kruis die M65 naby Durban

## Verwysings 
## Eksterne skakels
Domino

Die **Domino** (*Dascyllus trimaculatus*) is 'n vis wat voorkom in die Indiese-Pasifiese area, die Rooisee en aan die ooskus van Afrika vanaf Oman tot by die Groot-Visrivier. In Engels staan die vis ook bekend as die *Domino*.

## Voorkoms 
Die onvolwasse vissies is swart van kleur met 'n wit kol op die voorkop en een op elke sy, net onder die dorsale vin. Die volwasse vis is donker van kleur met die rante van die skubbe wat heeltemal swart is. Die wit kolle mag nog aanwesig wees en die vis word 13&nbsp;cm groot.

## Habitat 
Die vis verkies koraal- en rotsriwwe om in te leef in water wat tot 55&nbsp;m diep is. Die vis eet soöplankton. Die klein vissies word geassosieer met seeanemone; hulle leef saam met die anemone sonder om deur hulle gesteek te word. Die volwasse visse leef alleen.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004. 

## Verwysings 
## Eksterne skakel 
* http://fishbase.org/summary/Dascyllus-trimaculatus.html
Sjokoladedoop

Die **Sjokoladedoop** (*Chromis dimidiata*) is 'n vis wat voorkom in die Indiese Oseaan, die Rooisee en aan die ooskus van Afrika vanaf Oman tot by Algoabaai. In Engels staan die vis bekend as die *Chocolate dip*.

## Voorkoms 
duimnael|links|200px|Sjokoladedoopvissies saam met ander ongeïdentifiseerde spesies.

Die vis se kop en voorste helfte van die lyf, die pektorale- en bekkenvinne en die eerste gedeelte van die dorsale vinne is bruin en die res (stertvin, analevin en lyf) is wit. Daar is 'n donker kol op die basis van die pektorale vinne. Die vis word 9&nbsp;cm groot.

## Habitat 
Die vis verkies tropiese en subtropiese koraal- en rotsriwwe om in te leef tot op dieptes van 40&nbsp;m. Hulle eet soöplankton en ook klein skaaldiere.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Eksterne skakel 
* http://fishbase.org/summary/Chromis-dimidiata.html

## Bron 
* Coastal Fishes of Southern Africa. Phil & Elaine Heemstra. 2004. 

## Verwysings
Donkerbalk-chromis

Die **Donkerbalk-chromis** (*Chromis weberi*) is 'n vis wat voorkom in die Indiese-Pasifiese area, die Rooisee en aan die ooskus van Afrika van Oman tot by die Protea-bank in die suide van KwaZulu-Natal.

## Voorkoms 
Die vis is bruin of groengrys van kleur en die rante van die operkulums is swart. Die rante van al die skubbe is ook donkerder en die stertvin se punte is swart. Die vis word tot 14&nbsp;cm lank.

## Habitat 
Die vis verkies koraal- en rots riwwe om in te leef in water wat 3 – 30&nbsp;m diep is en hulle eet soöplankton.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004. 

## Verwysings 
## Eksterne skakel 
* http://fishbase.org/summary/Chromis-weberi.html
Piksteel-barrakuda

Die **Piksteel-barrakuda** (*Sphyraena jello*) is 'n vis wat in die Indiese-Pasifiese area, die Rooisee en aan die ooskus van Afrika voorkom van Oman tot by Knysna. In Engels staan die vis bekend as die *Pickhandle barracuda*.

## Voorkoms 
Die vis is silwer kleurig met 'n geel groenerige skynsel aan die bokant. Die volwasse vissie het 20 donker dwars strepe oor die rug. Die dorsale vinne is groenerig, die anale vin is bleek en die stertvin is 'n dowwe geel. Die vis kan tot 1.4&nbsp;m lank word.

## Habitat 
Die vis verkies koraal- en rots riwwe om in te leef in water wat tot 33&nbsp;m diep is.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004. 

## Eksterne skakel 
* http://fishbase.org/summary/Sphyraena-jello.html
Sphyraenidae

Die **Barrakudas** (Sphyraenidae) is 'n vis-familie wat tot die orde Perciformes behoort. Daar is slegs een genus met twintig spesies in hierdie familie, en agt van die spesies kom aan die Suid-Afrikaanse kus voor.

## Kenmerke 
duimnael|links|200px|'n Barrakuda naby Meksiko
Visse van hierdie familie het lang, byna silindervormige lywe met lang koppe en het twee dorsale vinne wyd uitmekaar. Die lyf is bedek met klein skubbe en die grootte wissel tussen 30&nbsp;cm en 2&nbsp;m. Hulle verkies riviermondings en vlak kuswater oor koraalriwwe om in te leef. Hulle eet hoofsaaklik vis en tjokka. Visse van die familie is eetbaar en gewilde sportvisse.

## Genus 
Die volgende genus en gepaardgaande spesies kom aan die Suid-Afrikaanse kus voor:

* *Sphyraena*
::* *Sphyraena acutipinnis*
::* *Sphyraena barracuda* – Barrakuda
::* *Sphyraena flavicauda*
::* *Sphyraena forsteri*
::* *Sphyraena jello* – Piksteel-barrakuda
::* *Sphyraena obtusata*
::* *Sphyraena putnamae* – Saagtand-barrakuda
::* *Sphyraena qenie*

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004. 

## Verwysings
Oosterse korthaarkat

Die **Oosterse korthaarkat** (Engels: *Oriental Shorthair*) is ’n katras wat die lyf van die Siamese kat kombineer met ’n verskeidenheid van kleure en patrone.

## Geskiedenis 
links|duimnael|150px|Tweekleurige Oosterse korthaarkat.
Oosterse korthaarkatte is ’n uiteenlopende ras met sy oorsprong in die Siamese kat, wat in die laaste helfte van die 1800's van Thailand na Brittanje ingevoer is. Volgens verslae is kleurpuntkatte en dié met effekleure ingevoer. Toe met die teling van die katte begin is, is die kleurpuntkatte Siamese genoem en die effekleurige katte Oosterse korthaarkatte.

Die katte is eers in 1977 deur die Amerikaanse Cat Fanciers' Association vir kompetisies aanvaar. In 1985 het die vereniging die tweekleurige Oosterse korthaarkat erken.

## Beskrywing 
Die Oosterse korthaarkat is ’n lid van die Siamese familie. Hulle kan enige kleur wees, onder meer wit, rooi, sjokoladebruin, room, rookkleure, getint, blou, laventel of kaneel; tweekleurig, gestreep, met kolle of met ’n van-patroon. Meer as 300 kleure en patroonkombinasies is moontlik. Die katte het nes Siamese katte amandelvormige oë en ’n wigvormige kop met groot ore. Hul lywe is elegant, maar gespierd en die sterte is lank en loop dunner na die einde. Die langhaarweergawe lyk dieselfde, maar het die resessiewe geen vir lang hare.

Die Oosterse korthaarkat is intelligent en sosiaal en vorm sterk bande met mense. Hulle is nuuskierig, vriendelik, emosioneel en veeleisend en miaau baie. Hulle kan baie hard spin as hulle gelukkig is.

## Sien ook 
Lys van katrasse

## Verwysings 
## Eksterne skakels 
* Suider-Afrikaanse standaarde 
*
*15px Hierdie artikel is vertaal uit die Engelse Wikipedia
Oosterse langhaarkat

Die **Oosterse langhaarkat** (Engels: *Oriental Longhair*) is ’n katras soortgelyk aan die Balinese kat en die Javanese kat. Dit lyk nes ’n Oosterse korthaarkat, maar het langer hare. Dit is voorheen die **Britse angora** genoem, maar die naam is in 2002 verander om verwarring met die Turkse angora te voorkom.

Daar is geen naam wat internasionaal vir die ras aanvaar word nie en dit word soms ook die **Mandarynse kat** (*Mandarin*) genoem. Die Southern African Cat Council erken net ’n **Oosterse mediumhaarkat**. Enige kleur en patroon is aanvaarbaar.

## Sien ook 
Lys van katrasse

## Verwysings 
## Eksterne skakels 
* Suider-Afrikaanse standaarde 
* TICA-standaarde
*
*15px Hierdie artikel is vertaal uit die Engelse Wikipedia
Myliobatidae

Die **Arendroê** (*Myliobatidae*) is 'n familie van visse wat hoort tot die orde Rajiformes. Daar is vyf genera met twee en dertig spesies wat hoort tot dié familie en vyf van die spesies kom aan die Suid-Afrikaanse kus voor.

## Kenmerke 
Die kop, lyf en pektorale vinne vorm 'n geheel wat die vis 'n rombiese vorm gee. Die vis is wyer as wat hy lank is. Die oë en snoet is voor op die kop en steek uit waar die pektorale vinne begin. Die vis het 5 paar kieu splete aan die onderkant van die rombus. Die stert is kort en dun met 'n dorale vin by die basis. Die vis kan tot 2.3&nbsp;m wyd raak en weeg dan 200&nbsp;kg. Hulle verkies kuswater om in te leef en bly gewoonlik naby die bodem waar hulle kos soek soos skaaldiere en slakke. Die vis migreer saam in groot skole en is ovuvivipaar.

## Genera 
Die volgende genera en gepaardgaande spesies kom aan die Suid-Afrikaanse kus voor:

* *Aetobatus*
::* *Aetobatus narinari* - Spikkelarendrog

* *Myliobatis*
::* *Myliobatis aquila* - Arendrog

* *Pteromylaeus*
::* *Pteromylaeus bovinus* - Bulrog

* *Rhinoptera*
::* *Rhinoptera javanica* - Flapneus-rog

Lêer:Spotted Eagle Ray (Aetobatus narinari)2.jpg|Spikkelarendrog
Lêer:Myliobatis aquila.jpg|Arendrog
Lêer:Pteromylaeus bovinus tenerife.jpg|Bulrog

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004.
Wildeposduif

Die **wildeposduif** of **tuinduif** (*Columba livia*) is verwant aan die kransduif en kom baie algemeen in Suid-Afrikaanse dorpe en stede voor.

Broeityd is dwarsdeur die jaar en die lyste en vensterbanke van hoë stadsgeboue verskaf ideale nesmaakplekke. Stadsbewoners het die vestiging van hierdie en ander duifspesies aangemoedig deur graankorrels en broodkrummels vir hulle neer te sit.

Tuinduiwe is baie volop in stedelike gebiede. Hulle is waarskynlik oorspronklik van Nederland af hierheen gebring en later weer uit ander dele van Europa. Hulle word dikwels in groot swerms in stadsparke en ander groot gebiede aangetref, en is goed aangepas by die menslike leefwyse. Tuinduiwe het 'n las in baie stede geword, en is nie welkome inwoners nie, veral vanweë hulle gewoonte om die lysies en dakke van geboue met hulle mis te bevuil. Dit is van die min voëls waarvan die verspreiding byna uitsluitlik met menslike aktiwiteit saamhang.
	
## Algemeen 
Beskrywing: Verekleed wissel baie, en swart, blou, grys, wit, en rooibruin vorms kom voor. Die blou vorm is identies aan die voorouerlike rotsduif van Europa: blouerig grys met swart dwarsstrepe oor die vlerke en stert, 'n wit vlek op die kruis en glansende groen en pers aan die kante van die nek. Die wyfie is valer as die mannetjie, met minder glans aan die nek. Jong voëls is valer as die volwassenes.

Habitat: Stadsgebiede, maar broei ook op kuskranse in die Oos-Kaap.

Status: Talryke standvoël.

Soortgelyke spesies: Ander duiwe.

Roep: Tipiese vinnige ‘koe-roe-koe’ van 'n mak duif. Ook 'n diep nasale ‘ghoe-ghoe-ghoe’ by die nes.

Dieet: Saad, graan en kosreste.

## Broeigewoontes 
Plek: Lysies van geboue, of enige dakopeninge.

Nes: Die nes is 'n platform van stokkies, vere, plastiek en enigiets anders.

Seisoen: Enige maand van die jaar.

Getal eiers: 2.

Broeitydperk: Sowat 18 dae.

Kuikenstadium: Sowat 30 dae.

## Habitat 
Tuinduiwe sal geredelik in oop dele van die tuin kom vreet, maar die meeste mense wil hulle nie graag in die tuin hê nie, aangesien hulle enorme hoeveelhede kos van 'n voertafel kan verorber en geneig is om ander soorte voëls af te knou. Tuinduiwe rus ook graag op huisdakke en bevuil stoepe met hulle mis.

Kosvereistes: Hul dieet is feitlik heeltemal aangepas by die mens s'n. Hulle sal broodkrummels, saad, vrugte en enige iets eetbaars verorber. Die groot toename in hulle getalle en hulle vinnige verspreiding kan dus hoofsaaklik toegeskryf word aan die ruim geskenke van "vriendelike" mense.

Nesmaak: Tuinduiwe broei graag op 'n huis of buitegebou, aangesien daar geskikte lysies of openinge in die dakkappe is, maar die meeste mense ontmoedig hulle. Tog kan dit vermaaklik en leersaam wees om hulle broeisiklus op die vensterlysie van 'n woonstel of kantoorgebou dop te hou.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Verwysings
Groot-rooioogtortelduif

Die **groot-rooioogtortelduif** of **grootringduif** (*Streptopelia semitorquata*) is 'n duifspesie wat wydverspreid in Afrika suid van die Saharawoestyn voorkom. Dit is 'n algemene, indien nie 'n oorvloedige, spesie in die meeste habitatte buiten die woestyn. Die vlug is vinnig, met gereelde slae, en 'n skerp flik van die vlerke by geleentheid wat kenmerkend is van duiwe in die algemeen.

## Voorkoms 
Hierdie spesie lyk baie na die gewone tortelduif maar is groter en swaarder gebou, het 'n donkerder lyfkleur en 'n ligte grys strook wat oor die bovlak van die punt van die stert loop. Die kenmerkende rooi oog is egter slegs opmerklik van naby gesien.

Wanneer dit vlieg, toon dit swarterige vlug vere. Die kop en onderkant is donker wynagtig-pienk skakering tot liggrys op die gesig. Daar is swart agter-nek gedeelte met 'n wit rand. Die bene en 'n ring om die oog van kaal vel is rooi. Die roep is 'n harde "doo-doo-du-du''.

Geslagte lyk eenders, maar jeugdiges is dowwer as volwassenes, en skulppatroon op die liggaam vere.

## Verspreiding 
Hierdie duif is minder stadsgebonde as baie ander duiwe en verkies die digter plantegroei van tuinomgewings.

## Nes en kuikens 
Hierdie spesie bou 'n stoknes in 'n boom en lê twee wit eiers. Die nes kom meestal in bome voor en word dikwels so losweg gebou dat die eiers partykeer van onder af gesien kan word. Die kuikens word vir die eerste paar maande met 'duifmelk' gevoed. Dit is 'n hoogs voedsame melkagtige vloeistof wat deur die selle in die kroppe van albei ouers vervaardig word. Dit het 'n eenderse samestelling as soogdiermelk. Om die 'opgebringde' melk in te neem, druk die kuikens hul koppe in die ouer se keel. Melkvoeding onder voëls is beperk tot die duiffamilie.

## Voeding 
Grootringduiwe vreet grassade, graan en ander plantegroei. Hulle voed dikwels op die grond. Soos verskeie ander spesies in die genus, is hulle meestal nie in groepe nie en voed dikwels alleen of in pare.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Verwysings 
## Bronne 
*  Databasis inskrywing sluit regverdiging in waarom hierdie spesie van minste kommer is
* *Birds of The Gambia* deur Barlow, Wacher en Disley.
Muis-klipvis

Die **Muis-klipvis** (*Fucomimus mus*) is 'n vis wat endemies aan die Suid-Afrikaanse kus is en kom voor van Valsbaai tot by Koffiebaai. In Engels staan die vis bekend as die *Mouse clinid*.

## Voorkoms 
Die vis is rooierig, groen of bruin van kleur afhangende van die omgewing. Die dorsale en anale vinne het deurskynende gedeeltes in en die stertvin is ook deursigtig. Die onvolwasse vissies is rooierig van kleur met groot silwer vlekke op die sye. Die vis word tot 10&nbsp;cm groot.

## Habitat 
Hulle kom in getypoele voor. 
 
## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004. 

## Verwysings
Torpedinidae

Die **Drilvisse** (*Torpedinidae*) is 'n vis-familie wat hoort tot die orde Torpediniformes. Daar is slegs een genus met sewentien spesies wat hoort tot dié familie en drie van die spesies kom aan die Suid-Afrikaanse kus voor.

## Kenmerke 
Die familie se kop, lyf en pektorale vinne vorm een ronde skyf met 'n groot elektriese orgaan weerskante van die kop. Daar is twee dorsale vinne teenwoordig en die stertvin het 'n boonste- en onderste lob. Daar is vyf paar kieusplete onder die kop. Die grootte wissel van 0.6 - 1.8&nbsp;m. Die familie is oor die algemeen bodembewoners wat tot op dieptes van 457&nbsp;m aangetref word. Hulle eet onder andere skaaldiere, wurms en pelagiese vis. Die elektriese organe kan 'n skok van tot 220&nbsp;V lewer wat gebruik word om die prooi tydelik te verlam.

## Genus 
Die volgende genus en gepaardgaande spesies kom aan die Suid-Afrikaanse kus voor:

* *Torpedo*
::* *Torpedo fuscomaculata* - Swartspikkel-drilvis
::* *Torpedo nobiliana* - Atlantiese drilvis
::* *Torpedo sinuspersici* - Marmer-drilvis

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004.
Pou-klipvis

Die **pou-klipvis** (*Pavoclinus pavo*) is 'n vis wat endemies is aan die Suid-Afrikaanse kus en kom voor vanaf Lüderitz tot by die Groot-Keirivier. In Engels staan die vis bekend as die *Peacock clinid*.

## Voorkoms 
Die vis se kleur hang af van die tipe seewier waarin die vis leef. Daar is wel blougroen lyne op die kop net agter die oë op al die visse. Die vis word tot 15&nbsp;cm lank.

## Habitat 
Die vis leef in poele en vlak, rotsagtige areas tussen alge en gaan selde dieper as 10&nbsp;m.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Verwysings 
## Bron 
* Coastal Fishes of Southern Africa. Phil & Elaine Heemstra. 2004. 

## Eksterne skakel 
* https://www.fishbase.de/summary/Pavoclinus-pavo.html
Grootrivier (dubbelsinnig)

[duimnael|regs|Die Grootrivier naby [Nature's Valley op die Tuinroete in die Wes-Kaap.]]

**Grootrivier** kan na een van die volgende riviere in Suid-Afrika verwys:

* Grootrivier (Gourits), 'n boloop van die Gouritsrivier.
* Grootrivier (Tuinroete), 'n rivier op die Tuinroete in die Wes-Kaap.
* Gamtoosrivier - die Gamtoos staan as die Grootrivier bekend totdat dit saamvloei met die Kougarivier.
* Die Oranjerivier, ook soms die Gariep of Grootrivier genoem.

## Sien ook 
* Grootrivierbrug, brug oor die Grootrivier op die N2 langs die Tuinroete in die Wes-Kaap.
* Grootrivierpas, pas deur die Grootrivier-ravyn in die Wes-Kaap.
Gempylidae

Die **Snoeke & Slang Makriele** (*Gempylidae*) is 'n vis-familie wat hoort tot die orde Perciformes. Daar is twee subfamilies in die familie naamlik: *Gempylinae* en *Trichiurinae*.

## Subfamilie: *Gempylinae* 
Daar is sestien genera met drie en twintig spesies wat hoort tot dié subfamilie en nege van die spesies kom aan die Suid-Afrikaanse kus voor.

## Kenmerke 
Die subfamilie het lang lywe, twee neusgate aan weerskante van die snoet en die dorsale vin is verdeel in twee vinne. Die stertvin is gevurk en die lyf is bedk met klein skubbe. Die grootte wissel van 30&nbsp;cm - 2&nbsp;m. Hulle is vinnge en ratse jagters wat gewoonlik in 200 – 500&nbsp;m water bly en snags na die oppervlak gaan.

## Genera 
Die volgende genera en spesies kom aan die Suid-Afrikaanse kus voor:

* *Thyrsites*
::* *Thyrsites atun* - Snoek

* *Thyrsitoides*
::* *Thyrsitoides marleyi* - Swartsnoek

## Subfamilie: *Trichiurinae* 
Daar is nege genera met twee en dertig spesies wat hoort tot dié subfamilie en vyf van die spesies kom aan die Suid-Afrikaanse kus voor.

## Kenmerke 
Die lywe is baie lank.

## Genus 
Die volgende genus en spesies kom aan die Suid-Afrikaanse kus voor:
* *Trichiurus*
::* *Trichiurus lepturus* - Haarstert

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004.
Haarstert

[duimnael|links|250px|Haarsterte te koop op 'n vismark in [Tokio]]

Die **grootkophaarstert** (*Trichiurus lepturus*) is 'n vis wat wêreldwyd voorkom in tropiese waters. Dit is die eerste keer in 1758 deur Carl Linnaeus beskryf, en daar is heelparty ander spesies in die genus *Trichiurus*. In Engels staan die vis bekend as die *Largehead hairtail*, 'n onderdeel van die *Cutlass fishes*.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Verwysings 
## Bron 
* Coastal Fishes of Southern Africa. Phil & Elaine Heemstra. 2004. 

## Eksterne skakel 
* http://fishbase.org/summary/Trichiurus-lepturus.html
Sekelstert grootoog

Die **Sekelstert grootoog** (*Priacanthus hamrur*) is 'n vis wat voorkom in die Indiese-Pasifiese area, die Rooisee en aan die ooskus van Afrika van Oman tot by Knysna. In Engels staan die vis bekend as die *Crescent-tail bigeye*.

## Voorkoms 
Die vis kan sy kleur van silwer na rooierig binne sekondes verander en word tot 45&nbsp;cm lank.

## Habitat 
Die vis verkies om te leef in koraalriwwe en rots bodems in water wat van 5 – 250&nbsp;m diep is. Die visse is gewoonlik onaktief deur die dag. Goeie eetvis.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004. 

## Eksterne skakel 
* http://fishbase.org/summary/Priacanthus-hamrur.html
Havana-bruinkat

Die **Havana-bruinkat** (Engels: *Havana Brown*) is ’n kortharige katras wat in die 19de eeu die **Switserse bergkat** genoem is.

## Geskiedenis 
Die Havana-bruinkat is sedert die 1890's in Europa bekend en is toe reeds geskou. Hulle is dikwels beskryf as effekleurige bruin Siamese katte. Sedert die 1920's is die teel van Siamese katte wat nie blou oë het nie, ontmoedig in Brittanje en die teling van die Havana-bruinkat met sy groen oë is toe ook gestaak.

Eers in die 1950's het Britse telers weer begin om ’n effekleurige bruin kat te teel. In dié tyd het die kat ook in die VSA beland, waar swart huiskatte, sjokoladebruin Siamese en Russiese bloukatte in die teelprogram gebruik is. Dit is hier waar die naam "Havana" vir die eerste keer gebruik is vir dié kleur. Dis onseker waar dit vandaan kom – moontlik van die Havana-konyn of Havana-sigare.

Die kat word as bedreig beskou omdat die geenpoel baie klein is. In die laat 1990's was daar net 12 telers wat by die Amerikaanse Cat Fanciers' Association (CFA) geregistreer was. In 1998 het die CFA toestemming gegee dat huis- en Siamese katte gebruik kan word vir kruisteling.

In Brittanje en Europa word die Havana-bruinkat nie as ’n aparte ras erken nie, maar as ’n kastaiingbruin Oosterse korthaarkat.

## Beskrywing 
Die Havana-bruinkat is ’n gespierde kat van gemiddelde grootte en lengte. Die pels is ’n rooierige bruin met geen strepe nie. Die snorbaard is ook bruin en die oë groen. Die kop is effens langer as die breedte en die ore is besonder groot.

Dit is ’n intelligente kat wat dikwels sy pote gebruik om goed te ondersoek of met sy eienaars te kommunikeer.

## Sien ook 
Lys van katrasse

## Verwysings 
## Eksterne skakels 
* Bilello, Richard C.; The Havana Brown: A Brown Delight and an Endangered Species; http://www.cfainc.org/breeds/profiles/articles/havana.html 
* CFA-teelprofiel 
*
*15px Hierdie artikel is vertaal uit die Engelse Wikipedia
Dinopercidae

Die **Spelonkbaars** (*Dinopercidae*) is 'n vis-familie wat hoort tot die orde Perciformes. Daar is twee genera met twee spesies wat hoort tot dié familie en een van die spesies kom aan die Suid-Afrikaanse kus voor.

## Kenmerke 
Die familie se lywe is reghoekig en ietwat plat en bedek met klein skubbe. Die maksimum grootte is 75&nbsp;cm. Hulle verkies vlak water om in te leef.

## Genus 
Die volgende genus en spesie kom aan die Suid-Afrikaanse kus voor:

* *Dinoperca*
::* *Dinoperca petersi* - Spelonkbaars

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004.
Gestreepte draadvin

Die **Gestreepte draadvin** (*Polydactylus plebeius*) is 'n vis wat voorkom in die Indiese-Pasifiese area en aan die ooskus van Afrika van Kenia tot by Knysna. In Engels staan die vis bekend as die *Striped threadfin*.

## Voorkoms 
Die vis se kop en lyf is silwer aan die bokant en ligter aan die onderkant met 7 - 8 horisontale swart strepe oor die lyf. Die vis het twee dorsale vinne en daar is vyf strale aan die onderkant van die kop. Die vis word 55&nbsp;cm groot.

## Habitat 
Die vis verkies riviermondings en kuswater tot op 'n diepte van 122&nbsp;m om in te leef. Hulle is hermafrodiete.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004. 

## Verwysings 
## Eksterne skakel 
* http://fishbase.org/summary/Polydactylus-plebeius.html
Barnsteenroete

duimnael|250px|Die oostelike Barnsteenroete
[duimnael|250px|Die oostelike Barnsteenroete as verbinding tussen die [Oosseegebied en antieke Rome]]
Die term **Barnsteenroete** verwys na 'n aantal antieke handelsroetes waarlangs eeue lank barnsteen en ander goedere uit die Noord- en Oosseegebied suidwaarts na die Mediterreense lande vervoer is. 

Die vrag is sowel oorland asook op belangrike waterweë soos die Wisła- en Dnjestr-riviere na bestemmings in antieke Italië, Griekeland, die Swartseegebied en Egipte vervoer. Die Egiptiese farao Toetankamen is met barnsteen as grafgifte begrawe, terwyl dit in die antieke Griekse Apollo-tempel in Delphi as offergawe gegee is. Die Duitse argeoloog Heinrich Schliemann het tydens sy uitgrawings in Mikene barnsteen naas goudskatte ontdek. Verweerde barnsteen is ook in vorstelike grafte in die Akkadiese stad Qatna gevind. Vanuit die Swartseegebied is barnsteen langs die Syroete verder ooswaarts na Asië uitgevoer.

In die tyd van die Romeinse Ryk het 'n hoofroete van die Baltiese kus in Pruise suidwaarts deur die stamgebied van die Boii in die huidige Tsjeggiese Republiek en Slowakye na Aquileia, die grootste Romeinse seehawe aan die Adriatiese Seekus (die huidige Golf van Venesië) geloop.

## Eksterne skakels 
* *Die Barnsteenroete*
Polynemidae

Die **Draadvinne** (*Polynemidae*) is 'n vis-familie wat hoort tot die orde Perciformes. Daar is agt genera met een en veertig spesies wat hoort tot dié familie en vier van die spesies kom aan die Suid-Afrikaanse kus voor.

## Kenmerke 
Die familie se lywe is lank en platterig met twee dorsale vinne. Die pektorale vinne is laer as normaalweg en is in twee verdeel: die boonste gedeelte is normaal en die onderste gedeelte het lang strale wat amper soos drade lyk. Die sterte is diep gevurk. Die grootte wissel van 30&nbsp;cm tot 1.8&nbsp;m. Die familie verkies vlakker kuswater om in te leef en eet hoofsaaklik skaaldiere.

## Genera 
Die volgende genera en spesie kom aan die Suid-Afrikaanse kus voor:

* *Leptomelanosoma*
::* *Leptomelanosoma indicum*

* *Polydactylus*
::* *Polydactylus malagasyensis*
::* *Polydactylus plebeius* - Gestreepte draadvin

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004.
Columba van Iona

**Sint Columba van Iona**, (* 7 Desember 521 in Gartan, Ierland; † 9 Junie 597 op die eiland Iona, Skotland) ook bekend as **Colum Cille** (['xolumʴ 'çiLʴe], Oud-Iers, "Duif van die kerk"), **Colm Cille** (Iers-Gaelies), **Calum Cille** (Skots-Gaelies) en **Kolban** of **Kolbjørn** (Oudnoors, "Swart Beer"), Skotland, was 'n Ierse monnik en sendeling wat in die vroeë middeleeue sendingwerk by die inheemse bevolking van Skotland, die Pikte, gedoen het. Hy word as een van die "drie beskermhere" en "twaalf apostels van Ierland" beskou.

## Eksterne skakels
Clinidae

Die **Klipvisse** (*Clinidae*) is 'n vis-familie wat hoort tot die orde Perciformes. Daar is twintig genera met drie en tagtig spesies wat hoort tot dié familie en een en veertig van die spesies kom aan die Suider-Afrikaanse kus voor en al een en veertig dié spesies is endemies aan Suider-Afrika.

## Kenmerke 
Die familie is aan die klein kant, tussen 5 – 30&nbsp;cm lank. Die lywe is lank en bedek met klein skubbe en die oë is hoog in die kop en naby mekaar. Die dorsale vin is lank. Die sylyn begin hoog en net na die pektorale vin buig dit afwaarts en gaan in 'n reguit lyn na die stert. Al die Suid-Afrikaanse spesies is vivipaar. Die visse is oor die algemeen goed gekamoefleer en pas goed in die getypoele, riviermondings, alge en kelp waar hulle leef. Die visse is karnivore en vreet onder andere klein skaaldiere en wurms.

## Genera 
Die volgende genera en spesies kom aan die Suid-Afrikaanse kus voor:

* *Clinus*
::* *Clinus agilis* - Rots-klipvis
::* *Clinus superciliosus* - Superklipvis
::* *Clinus venustris* - Gespikkelde klipvis
::* *Clinus woodi* - Ouman-klipvis

* *Fucomimus*
::* *Fucomimus mus* - Muis-klipvis

* *Pavoclinus*
::* *Pavoclinus laurentii* - Rimpel-klipvis
::* *Pavoclinus litorafontis* - Slankklipvis
::* *Pavoclinus mya* - Mya se klipvis
::* *Pavoclinus pavo* - Pou-klipvis

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004.
Luiperd botvis

Die **Luiperd botvis** (*Bothus pantherinus*) is 'n vis wat voorkom in die Indiese-Pasifiese area, die Rooisee en aan die ooskus van Afrika van die Persiese Golf tot by Port Alfred. In Engels staan die vis bekend as die *Leopard flounder*.

## Voorkoms 
Die vis se lyf is ovaalvormig en die oë is ver uitmekaar. Daar is tentakels op die pektorale vin aan die oog kant van die vis. Die bokant of te wel die oogkant is bedek met donker vlekke, kolle en ringe. Daar is 'n swart kol op die sylyn. Die vis word tot 30&nbsp;cm lank.

## Habitat 
Die vis verkies sanderige bodems om in te leef in water wat nie dieper is as 25&nbsp;m nie en eet vis, krap en garnale.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004. 

## Eksterne skakel 
* http://www.fishbase.org/summary/Bothus-pantherinus.html
Bothidae

Die **Linkeroog botvisse** (*Bothidae*) is 'n vis-familie wat hoort tot die orde Pleuronectiformes. Daar is twintig genera met 161 spesies wat hoort tot dié familie en vyftien van die spesies kom aan die Suid-Afrikaanse kus voor.

## Kenmerke 
Die familie se lywe is uiters plat en normaalweg is beide oë aan die linkerkant van die kop. Dit gebeur ook soms dat die oë aan die regterkant van die kop is. Die dorsale en anale vinne is nie deel van die stertvin nie. Die pektorale vin aan die oogkant is lank. Die familie wissel tussen 10 – 57&nbsp;cm lank. Die familie lyk normaal by geboorte maar mettertyd, soos die vis ontwikkel, skuif die oog aan die regterkant oor na die linkerkant. Die familie bring die grootste gedeelte van hul lewe op die bodem deur. Hulle rus op die blinde kant wat normaalweg wit is.

## Genera 
Die volgende genera en spesies kom aan die Suid-Afrikaanse kus voor:

* *Bothus*
::* *Bothus mancus* - Tropiese botvis
::* *Bothus pantherinus* - Luiperd botvis

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004.
Amerikaanse kruloorkat

Die **Amerikaanse kruloorkat** (Engels: *American Curl*) is ’n katras wat uitgeken kan word aan sy ongewone ore, wat van sy gesig af terugkrul na die middel van sy agterkop.

## Geskiedenis 
duimnael|140px|’n Amerikaanse kruloorkat.
Die ras het in 1981 in Lakewood, Kalifornië, ontstaan vanweë ’n spontane mutasie. ’n Amerikaanse kruloorkat is in 1983 vir die eerste keer op ’n katskou ten toon gestel en in 1987 het die langharige weergawe kampioenskapstatus gekry by The International Cat Association (TICA). In 1993 het die kat die eerste ras geword wat tot die kampioenskap-afdelings vir lang én kort hare van die Amerikaanse Cat Fanciers' Association (CFA) toegelaat is.

## Beskrywing 
Die kat is van gemiddelde grootte en bereik eers ná 2 tot drie jaar volwassenheid. Hulle is sterk en gesond. Hulle moet versigtig gehanteer word, anders kan die ore se kraakbeen beskadig word. Die lang- en kortharige weergawes het albei sagte, syagtige hare wat plat teen hul lyf lê.

Klein katjies word met reguit ore gebore wat binne 10 dae begin krul. Ná vier maande sal die ore nie verder krul nie en behoort hulle hard te voel. Skoukatte se ore moet in ’n boog van tussen 90 en 180 grade krul. ’n Kat waarvan die ore aan die agterkop raak, word gediskwalifiseer.

## Sien ook 
* Lys van katrasse

## Verwysings 
## Eksterne skakels 
* Suider-Afrikaanse standaarde
* CFA-artikel oor teling 
* TICA-standaarde 

*15px Hierdie artikel is vertaal uit die Engelse Wikipedia
Asiatiese kat

Die **Asiatiese kat** (Engels: *Asian*), ook bekend as die **Maleise kat** (*Malayan*), is ’n kortharige katras soortgelyk aan die Birmaanse kat, maar met meer kleure en patrone.

Die ras is in die 1980's begin teel. Die kat is van gemiddelde bou, met ’n gespierde, kompakte lyf met baie min vet. Die bors is breed en rond en die bene slank. Die stert is van gemiddelde lengte en die oë geel.

Die kort pels is sag en blink. Daar is vier verskillende groepe: effekleure (insluitende die **Bombaaikat**, wat ’n swart Asiatiese kat is), gestreep, rookkleur en getint. Laasgenoemde word deur die Fédération Internationale Féline as ’n aparte ras, die **Burmilla**, geklassifiseer.

Sy geaardheid is baie soos dié van die Birmaanse kat, een van die rasse wat gebruik is om die kat te teel. Hulle is intelligent, sosiaal en vriendelik met mense.

## Asiatiese halflanghaarkat 
duimnael|140px|links|’n Wit Asiatiese halflanghaarkat.
Daar is ook ’n Asiatiese halflanghaarkat, wat soms die **Tiffany** genoem word. Dieselfde kleure word toegelaat as by die Asiatiese en die Birmaanse kat. Hulle is baie skaars en word in Brittanje erken, maar nie in Amerika nie.

## Sien ook 
Lys van katrasse

## Eksterne skakels 
* Suider-Afrikaanse standaarde
* Bombay and Asian Self Breed Club
* Asiatiese Katvereniging

*15px Hierdie artikel is vertaal uit die Engelse Wikipedia
Lemoenduif

Die **lemoenduif** of **rooiborsduif** (*Spilopelia senegalensis*, lengte: 22–24&nbsp;cm) is 'n duif inheems aan Afrika, die Midde-Ooste en Suid-Asië. Sedert hulle in 1898 uit die Perth-dieretuin ontsnap het, is hulle ook in die weste van Australië gevestig. Daar is slegs twee spesies in die genus, maar hulle is naverwant aan die tortels, genus *Streptopelia*. Hulle is nie bang vir mense nie en word dikwels op stadsypaadjies, tuinpaadjies en in tuine aangetref. Die Engelse naam *laughing dove* kom van sy sagte borrelende roepnoot wat sou klink na iemand wat lag. Lemoenduiwe is algemeen regdeur Suider-Afrika en is dikwels in groot getalle in stadsparke en op oop gebiede bymekaar. Soos die tortelduif bestaan sy vertoonvlug uit 'n byna vertikale opvlieg in die lug, en dan 'n afsweef met uitgestrekte vlerke en oopgespreide stert.

## Voorkoms 
Die lemoenduif is een van die kleiner spesies in Suid-Afrika en kan uitgeken word aan sy gespikkelde kraag wat rondom die sykante van die nek en om die bors loop. Ander naverwante spesies (genus *Streptopelia*) het 'n swart kraag agter die nek, maar dié ontbreek by die lemoenduif. As die mannetjie wil hofmaak, vlieg hy steil die lug in en sweef dan stadig met die vlerke uitgestrek en die stert oopgesprei om die opsigtelike wit kante te vertoon. Senegaltaube (Duits), laughing dove, Senegal turtledove, (Engels), Katere of Hamanku (Kwangali), Njiva (Shona), leEvakoko of leEbana-khoroane (Sotho), Gugurhwana (Tsonga), lePhôi of Tsôkwane (Tswana), uNonkenke, iCelekwane of uVelemaxhoseni (Xhosa) en uKhonzane (Zoeloe).

## Galery

Lêer:Tourterelle maillée MHNT.jpg|Eier van *Spilopelia senegalensis* by die Muséum de Toulouse
Lêer:Spilopelia senegalensis (14392736490), crop.jpg|'n Lemoenduif sonbaai met 'n uitgestrekte vlerk en gespreide stert in Benin, Wes-Afrika
Lêer:Spilopelia senegalensis00, crop.jpg|duimnael|regs|300px|'n Mannetjie roep met geslote snawel en opgebolde keel te Kriel, Mpumalanga
Lêer:Laughing Dove, Spilopelia senegalensis, at Mapungubwe National Park, Limpopo, South Africa (18839980821), crop.jpg|Water word op tipiese duif opgesuig by 'n watergat te Mapungubwe- Nasionale Park

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Verwysings
Egeïese kat

Die **Egeïese kat** (Grieks: γάτα του Αιγαίου; Engels: *Aegean cat*) is ’n natuurlike katras wat sy oorsprong in die Kuklade-eilande van Griekeland het. Dit word beskou as die land se enigste inheemse katras.

## Geskiedenis 
Die Egeïese kat kom natuurlik op die Kuklade in die Egeïese See voor. Die ontwikkeling van die ras is in die vroeë 1990's in Griekeland begin. Omdat dit ’n nuwe katras is, word dikwels geglo hulle is baie skaars, hoewel hulle algemeen in Griekeland voorkom.

## Beskrywing 
Die pels is halflank, sonder ’n onderlaag. Die kat het ’n effense kraag en ’n harige stert. Die hare het twee of drie kleure; een van die kleure is altyd wit. Ander kleure kan swart, rooi, blougrys of room wees, met of sonder strepe. Die kat is van gemiddelde grootte met ’n gespierde bou. Die lyf is lank, die pote rond en die stert lank en reguit. Die oë het ’n Oosterse vorm en kan enige skakering van groen wees.

## Sien ook 
* Lys van katrasse

## Eksterne skakels 
* Kort profiel (Grieks)
*
*15px Hierdie artikel is vertaal uit die Engelse Wikipedia
Swartvin-drievin

Die **Swartvin-drievin** (*Helcogramma fuscopinna*) is 'n vis wat in die Indiese Oseaan en aan die ooskus van Afrika voorkom vanaf Kenia tot by die Oos-Kaap. In Engels staan die vis bekend as *Blackfin triplefin*.

## Voorkoms 
Die vis het drie dorsale vinne. Die lyf is vol skubbe behalwe die kop en pens gedeelte. Die boonste gedeel van die volwasse visse se kop is roes rooi en die onderste gedeelte van die kop is swarterig van kleur. Tussen die twee helftes is 'n blou-wit lyn. Gedurende die parings tyd is die mannetjies amper swart.

## Habitat 
Die vis kom voor in water van 5 – 30&nbsp;m by koraal- en rots riwwe.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004. 

## Eksterne skakel 
* http://fishbase.org/summary/Helcogramma-fuscopinna.html
Ragamuffin

Die **Ragamuffin** is ’n katras wat in 1994 die eerste op die toneel verskyn het. Hy is bekend vir sy dik, konynagtige pels.

## Geskiedenis 
In die 1960's het ’n teler, Ann Baker, verskeie klein katjies van ’n buurvrou gekoop en begin om wat nou as die Ragdoll bekend is, te ontwikkel. Sy het die International Ragdoll Cat Association (IRCA) gestig en streng standaarde opgestel vir enigiemand wat onder dié naam met die katte wou teel. Ander verenigings mag ook nie die Ragdoll geregistreer het nie. In 1975 het ’n groep van die IRCA weggebreek met die doel om algemene erkenning vir die katte te kry. Hulle het eindelik die standaarde vir die Ragdoll ontwikkel soos wat groot verenigings dit tans aanvaar.

## Beskrywing 
Ragamuffins is sterk, swaar katte wat eers ná vier of vyf jaar volwasse word. Hulle het ’n reghoekige lyf met ’n breë bors en kort nek. Hul pels is halflank en word langer na die maag toe. Dit is ook lank om die nek en kante van die gesig. Hulle kan enige kleur en patroon hê.

Die katte word geteel om liefdevol, sosiaal en spelerig te wees.

## Sien ook 
* Lys van katrasse

## Verwysings 
## Eksterne skakels 
* RagaMuffin Associated Group Die oorspronklike groep wat die kat ontwikkel het
* CFA-teelprofiel 
*
*15px Hierdie artikel is vertaal uit die Engelse Wikipedia
Noorse boskat

Die **Noorse boskat** (Noors: *norsk skogkatt*; Engels: *Norwegian Forest Cat*) is ’n langharige katras inheems aan Noord-Europa.

## Geskiedenis 
duimnael|180px|links|’n Swart Noorse boskat.
Die Noorse boskat is aangepas om te oorleef in die koue weer van Noorweë. Hy kan moontlik afstam van swart en wit korthaarkatte wat ná 1&nbsp;000&nbsp;nC deur Wikings van Brittanje gebring is en langhaarkatte wat deur die Kruisvaarders gebring is. Hierdie katte kon met plaas- en wilde katte gepaar het en moontlik so in die moderne Noorse boskat ontwikkel het.

Die Siberiese kat en Turkse angora, langhaarkatte van onderskeidelik Rusland en Turkye, kan ook voorvaders van die ras wees. glo die skrywer Claire Bessant dat die *Skogkatt* die Noorse boskat kan wees. Omdat hulle goeie jagters is, is hulle later op Noorse plase gebruik.

In 1938 is die eerste klub vir die Noorse boskat gestig. Hul beweging om die ras te bewaar is in die Tweede Wêreldoorlog onderbreek en amper in die wiele gery toe die kat byna uitgewis is weens teling met ander langhaarkatte. Aangesien die kat eers in die 1970's van Noorweë na ander dele van Europa versprei het, is dit toe eers deur die Europese vereniging Fédération Internationale Féline geregistreer. In 1989 is dit in Brittanje as ’n ras erken en eers in 1994 deur die Amerikaanse Cat Fanciers' Association.

## Beskrywing 
Die kat se pels is aangepas by baie koue toestande. Die boonste laag bestaan uit lang, blink hare wat water uithou en ’n wollerige onderlaag vir isolasie. Alle pelskleure word aanvaar buiten sjokoladebruin, lila, vaalbruin en kaneel.

## Sien ook 
* Lys van katrasse

## Verwysings 
## Eksterne skakels 
* Suider-Afrikaanse standaarde 
* Norsk Skogkatt Society, VK
* Norwegian Forest Cat Club, VK
* CFA-teelprofiel 
*
*15px Hierdie artikel is vertaal uit die Engelse Wikipedia
Kaapse drievin

Die **Kaapse drievin** (*Cremnochorites capensis*) is 'n vis wat endemies is aan Suid-Afrika en kom voor van Valsbaai tot by Koffiebaai. In Engels staan die vis bekend as *Cape triplefin*.

## Voorkoms 
Die vis het drie dorsale vinne. Die liggaam is liggekleurd met onreëlmatige bruin strepe op. Daar is 'n vertikale bruin streep onder die oog en daar is stekels om die oë. Die vis word tot 8&nbsp;cm groot.

## Habitat 
Die vis leef in rots riwwe in water wat 5 – 20&nbsp;m diep is.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004. 

## Verwysings 
## Eksterne skakel 
* http://fishbase.org/summary/Cremnochorites-capensis.html
Rooilippies-drievin

Die **Rooilippies-drievin** (*Helcogramma obtusirostris*) is 'n vis wat voorkom in die suidwestelike Indiese Oseaan en aan die ooskus van Afrika vanaf Bazaruto tot by Oos-Londen. In Engels staan die vis bekend as die *Hotlips triplefin*.

## Voorkoms 
Die vis het drie dorsale vinne. Die mannetjie vis is donker van kleur met rooi vlekke bo die boonste lip en 'n blou streep wat horisontaal strek van die mond tot by die kieue. Daar is ook blou merke aan die boonste en onderste kant van die basis van die pektorale vinne. Die wyfie is ligter van kleur en het nie die blou merke op nie. Die vis word tot 4.5&nbsp;cm lank.

## Habitat 
Hulle verkies om in grasagtige getypoele en baie vlak riwwe te leef.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004. 

## Verwysings 
## Eksterne skakel 
* http://fishbase.org/summary/Helcogramma-obtusirostris.html